CELEX: 52014JC0041
Language: ro
Date: 2014-12-05
Title: Propunere comună de REGULAMENT AL CONSILIULUI de modificare a Regulamentului (CE) nr. 174/2005 al Consiliului de impunere a anumitor restricții privind acordarea asistenței pentru activități cu caracter militar în Côte d’Ivoire

|
			
		
		
		52014JC0041
		
			Propunere comună de REGULAMENT AL CONSILIULUI de modificare a Regulamentului (CE) nr. 174/2005 al Consiliului de impunere a anumitor restricții privind acordarea asistenței pentru activități cu caracter militar în Côte d’Ivoire /* */
			
				
		
		
			
			   	EXPUNERE DE MOTIVE
(1)              
În temeiul Poziției comune 2004/852/PESC,
Regulamentul (CE) nr. 174/2005 al Consiliului a introdus o interdicție
privind exportul de echipamente utilizate în scopuri de represiune internă
către Côte d’Ivoire. Poziția comună 2004/852/PESC a fost
înlocuită între timp de Decizia 2010/656/PESC a Consiliului. Regulamentul
(CE) nr. 174/2005, modificat, pune acum în aplicare Decizia 2010/656/PESC
la nivelul Uniunii prin impunerea anumitor restricții privind acordarea
asistenței pentru activități cu caracter militar în Côte
d’Ivoire.
(2)              
Este necesar să se adauge o nouă derogare
la interdicția referitoare la vânzarea, furnizarea, transferul și
exportul de echipamente care ar putea fi utilizate în scopul represiunii
interne, astfel încât să se permită furnizarea de echipamente pentru
proiecte civile de minerit sau de infrastructură, în urma adoptării
Deciziei 2014/.../PESC a Consiliului.
(3)              
Înaltul reprezentant al Uniunii pentru afaceri
externe și politica de securitate și Comisia propun punerea în aplicare
a acestor măsuri prin intermediul unui regulament de modificare a
Regulamentului (CE) nr. 174/2005, bazat pe articolul 215 din Tratatul privind
funcționarea Uniunii Europene (TFUE).
2014/0351 (NLE)
Propunere comună de
REGULAMENT AL CONSILIULUI
de modificare a Regulamentului (CE) nr.
174/2005 al Consiliului de impunere a anumitor restricții privind
acordarea asistenței pentru activități cu caracter militar în
Côte d’Ivoire
CONSILIUL UNIUNII EUROPENE,
având în vedere Tratatul privind funcționarea
Uniunii Europene, în special articolul 215 alineatul (1), 
având în vedere Decizia 2010/656/PESC a
Consiliului din 29 octombrie 2010 de reînnoire a măsurilor restrictive
impuse împotriva Côte d’Ivoire[1],
având în vedere propunerea comună a
Înaltului Reprezentant al Uniunii pentru afaceri externe și politică
de securitate și a Comisiei Europene,
întrucât:
(1)       Decizia 2010/656/PESC a
înlocuit Poziția comună 2004/852/PESC a Consiliului[2] și a reînnoit
măsurile restrictive impuse împotriva Côte d’Ivoire pentru a pune în
aplicare Rezoluția 1572 (2004) a Consiliului de Securitate al Organizației
Națiunilor Unite (RCSONU) și rezoluțiile ulterioare.
Regulamentul (CE) nr. 174/2005 al Consiliului[3]
a fost adoptat pentru a pune în aplicare Poziția comună 2004/852/PESC
și pune acum în aplicare Decizia 2010/656/PESC la nivelul Uniunii prin
impunerea anumitor restricții privind acordarea asistenței pentru
activități cu caracter militar în Côte d’Ivoire. 
(2)       Ar trebui introdusă o
nouă derogare de la interdicția referitoare la vânzarea, furnizarea,
transferul și exportul de echipamente care ar putea fi utilizate în scopul
represiunii interne, astfel încât să se permită, după caz,
acordarea de licențe pentru anumite echipamente destinate unor proiecte
civile de minerit sau de infrastructură, în urma adoptării Deciziei
2014/.../PESC a Consiliului.
(3)       Această măsură
intră în domeniul de aplicare al Tratatului privind funcționarea
Uniunii Europene și, prin urmare, pentru a asigura aplicarea uniformă
a acesteia de către operatorii economici din toate statele membre, este
necesară o acțiune de reglementare la nivelul Uniunii pentru punerea
sa în aplicare.
(4)       Prin urmare, Regulamentul
(CE) nr. 174/2005 ar trebui modificat în consecință,
ADOPTĂ PREZENTUL REGULAMENT:
Articolul
1
Regulamentul (CE) nr. 174/2005 se
modifică după cum urmează:
(1) Articolul 1 se elimină.
(2) Articolul 4a se înlocuiește cu
următorul text:
Articolul
4a
(1) Prin derogare de la articolul 3,
autoritatea competentă, astfel cum este enumerată în anexa II, a
statului membru în care este stabilit exportatorul sau, în cazul în care
exportatorul nu este stabilit pe teritoriul Uniunii, a statului membru din care
pot fi vândute, furnizate, transferate sau exportate echipamentele, poate
autoriza, în condițiile pe care le consideră corespunzătoare,
vânzarea, furnizarea, transferul sau exportul echipamentelor neletale incluse
în anexa I, după ce s-a asigurat că echipamentele respective sunt
destinate exclusiv pentru a permite forțelor de securitate din Côte
d’Ivoire să recurgă la forță doar în mod adecvat și
proporțional pentru a menține ordinea publică.
(2) Prin derogare de la articolul 3,
autoritatea competentă, astfel cum este enumerată în anexa II, a
statului membru în care este stabilit exportatorul sau, în cazul în care
exportatorul nu este stabilit pe teritoriul Uniunii, a statului membru din care
pot fi vândute, furnizate, transferate sau exportate echipamentele, poate
autoriza, în condițiile pe care le consideră corespunzătoare,
vânzarea, furnizarea, transferul sau exportul echipamentelor enumerate în anexa
I care ar putea fi utilizate în scopuri de represiune internă,
echipamentele respective fiind destinate exclusiv pentru a sprijini procesul de
reformă în sectorul securității din Côte d’Ivoire și pentru
a sprijini sau a fi utilizate de Operația Organizației Națiunilor
Unite în Côte d’Ivoire (UNOCI) și de forțele franceze care o
sprijină.
(3) Autorizația menționată la
prezentul articol trebuie acordată în conformitate cu normele detaliate
prevăzute la articolul 11 din Regulamentul (CE) nr. 428/2009. Autorizația
este valabilă în întreaga Uniune.
(3) Se introduce următorul articol 4b:
„Articolul
4b
(1) Prin derogare de la articolul 3,
autoritatea competentă, astfel cum este enumerată în anexa II, a
statului membru în care este stabilit exportatorul sau, în cazul în care
exportatorul nu este stabilit pe teritoriul Uniunii, a statului membru din care
pot fi vândute, furnizate, transferate sau exportate echipamentele, poate
autoriza, în condițiile pe care le consideră corespunzătoare,
vânzarea, furnizarea, transferul sau exportul echipamentelor enumerate la
punctul 4 din anexa I, în cazul în care echipamentele respective sunt destinate
exclusiv utilizării în proiecte civile de minerit sau de
infrastructură.
(2) Autorizația menționată la
prezentul articol trebuie acordată în conformitate cu normele detaliate
prevăzute la articolul 11 din Regulamentul (CE) nr. 428/2009. Autorizația
este valabilă în întreaga Uniune.
(3) Exportatorii furnizează autorității
competente toate informațiile relevante necesare pentru evaluarea cererii
de autorizare depuse de aceștia.
(4) Autoritățile competente nu
acordă nicio autorizație pentru vânzarea, furnizarea, transferul sau
exportul echipamentelor enumerate la punctul 4 din anexa I, cu excepția
cazului în care autoritatea competentă s-a asigurat că echipamentele
respective sunt destinate exclusiv unor proiecte civile de minerit sau de
infrastructură.
(5) Statul membru în cauză
informează celelalte state membre și Comisia cu cel puțin
două săptămâni înainte cu privire la intenția sa de a
acorda o autorizație menționată la alineatul (1) din prezentul
articol.”
(4) În anexa I, titlul se înlocuiește cu
următorul text:
„Lista echipamentelor care ar putea fi utilizate
în scopuri de represiune internă, astfel cum sunt menționate la
articolele 3, 4a și 4b”
(5) În anexa II, titlul se înlocuiește cu
următorul text:
„Lista autorităților competente menționate
la articolele 4a și 4b”
Articolul
2
Prezentul regulament intră în vigoare în
ziua următoare datei publicării în Jurnalul Oficial al Uniunii
Europene.
Prezentul regulament este obligatoriu în toate
elementele sale și se aplică direct în toate statele membre.
Adoptat la Bruxelles,
                                                                       Pentru
Consiliu,
                                                                       Președintele
[1]               JO L 285, 30.10.2010, p. 28.
[2]               Poziția comună 2004/852/PESC
a Consiliului din 13 decembrie 2004 privind adoptarea unor măsuri
restrictive împotriva Côte d’Ivoire (JO L 368, 15.12.2004, p. 50).
[3]               Regulamentul (CE) nr. 174/2005 al Consiliului din 31
ianuarie 2005 de impunere a anumitor restricții privind acordarea
asistenței pentru activități cu caracter militar în Côte
d’Ivoire (JO L 29, 2.2.2005, p. 5).